Kristina Hansen

Kristina Sigurdsdóttir Hansen (født 6. oktober 1963 på Færøyene) er en norsk politiker (Ap).

Hun var medlem av Nordkapp kommunestyre fra 2003 til 2019 og ordfører fra 2007 til 2019. Hun var fylkesråd for samferdsel i Troms og Finnmark fylkeskommune fra 2019 til 2021, da hun ble utnevnt til statssekretær for fiskeriministeren i Nærings- og fiskeridepartementet.

Hun vokste opp i en fiskerfamilie i Runavík på Færøyene. Hun er utdannet adjunkt fra Føroya Læraraskúli i Tórshavn. I 1988, da hun var 25 år gammel, flyttet hun til Honningsvåg i Finnmark, der hun ble lærer og tillitsvalgt. Hun arbeidet som personalkonsulent i Kystverket før hun ble ordfører i 2007.

Referanser 

Statssekretærer i Regjeringen Støre
Fylkesråder i Troms og Finnmark
Ordførere i Nordkapp
Ap-ordførere i Finnmark
Norske pedagoger
Personer fra Runavík